《中秋夜玄云蔽月行》
宋代·李新

惆怅中秋不见月，太阴垂云兔藏窟。
我欲上天扫玄云，桂露团团渍冰阙。
中天放出千里光，层楼翠阁遥相望。
一盃盃重相劝，今年赏汝中秋愿。
上天高高末由到，玄云愈浓不可扫。
空庭蜡炬落寒花，宫裘想舞秋风老。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。